[{"text_idx": "#000000", "text": "Rhywun ar dy ochr di"}, {"text_idx": "#000002", "text": "Nid ydym wedi cael diweddariad canllawiau Covid ar y blog ers sbel. Beth wyt ti\u2019n cael a ddim yn cael gwneud nawr? Gyda mwy o wasanaethau yn cael agor eto, mae\u2019n hen bryd gweld beth yw\u2019r sefyllfa fel y mae nawr (diwedd Ebrill 2021)."}, {"text_idx": "#000003", "text": "To read this article in English, click here"}, {"text_idx": "#000004", "text": "Beth ydw i\u2019n cael gwneud gyda rheolau Covid?"}, {"text_idx": "#000005", "text": "Caffis, bwytai a thafarndai ar agor yn yr awyr agored \u2013 Croesi bysedd am dywydd da nes i lefydd gael cychwyn gweini y tu mewn unwaith eto. Gyda lletygarwch wedi gorfod cau ers misoedd, a chyfyngiad ar y nifer o lefydd eistedd y tu allan, mae\u2019n debygol y bydd y llefydd yma\u2019n brysur. Cysyllta cyn mynd i weld os oes angen cadw bwrdd."}, {"text_idx": "#000006", "text": "Atyniadau awyr agored i ymwelwyr \u2013 Wedi diflasu ar beidio gallu gwneud unrhyw beth? Gan nad oes cyfyngiadau ar deithio yn y DU gallet ti chwilio am lefydd i fynd a phethau i\u2019w gwneud. Beth am weld beth sydd i\u2019w wneud yn lleol (neu yn rhywle arall) wrth ofyn i bobl am awgrymiadau neu wrth chwilio ardal yn \u2018Things To Do\u2019 ar wefan TripAdviser. Pan fyddi di\u2019n gweld rhywbeth sydd yn tynnu sylw, cer i\u2019w gwefan/tudalen Facebook/ffonio i weld os ydynt wedi agor."}, {"text_idx": "#000007", "text": "Cyfarfod gyda 5 arall \u2013 Mae\u2019r rheol dau gartref bellach wedi mynd. Mae hyd at 6 o bobl o 6 cartref yn cael cyfarfod yn yr awyr agored (nid yw plant dan 11 neu ofalwyr yn cyfrif fel 1 o\u2019r 6)."}, {"text_idx": "#000009", "text": "Pa bethau dwi ddim yn cael gwneud gyda rheolau Covid?"}, {"text_idx": "#000010", "text": "Mae yna dipyn o bethau sydd ddim yn agored eto. Ond mae Llywodraeth Cymru wedi cyhoeddi dyddiadau bwriedir ail agor rhai o\u2019r rhain."}, {"text_idx": "#000011", "text": "Dau gartref yn cael creu swigen sydd yn cael cyfarfod y tu mewnCanolfannau hamdden ac ystafelloedd ffitrwydd yn cael agor gyda dosbarthiadau ymarfer corff a gwersi nofio i hyd at 15 oedolynGweithgareddau grw\u0302p i blant (fel y brownies ayb.)Canolfannau cymunedol"}, {"text_idx": "#000012", "text": "Caffis, tafarndai a bwytai yn cael agor dan doHoll lety ymwelwyrChwarae meddalSinema\u0302u, theatrau ac amgueddfeydd"}, {"text_idx": "#000013", "text": "Mae ymlacio\u2019r rheolau presennol, ac yn y dyfodol, yn ddibynnol ar y nifer o achosion Covid. Mae hefyd yn dibynnu ar bwy fydd y Llywodraeth yn dilyn Etholiadau\u2019r Senedd ar Fai\u2019r 6ed."}, {"text_idx": "#000014", "text": "Beth ydw i\u2019n gallu gwneud i helpu?"}, {"text_idx": "#000016", "text": "Gwisgo mwgwd \u2013 Nid wyt ti\u2019n cael mynd i leoliadau cyhoeddus dan do nac defnyddio trafnidiaeth gyhoeddus heb wisgo mwgwd (oed 12 i fyny os nad oes gen ti reswm dilys). Mae hyn yn golygu bod myfyrwyr ysgolion uwchradd, colegau a Phrifysgolion yn dal i orfod gwisgo mygydau yn y dosbarth. Pan fydd y rheolau yn newid i ganiata\u0301u bwyta ac yfed dan do eto, bydd rhaid gwisgo mwgwd tan i ti eistedd i lawr."}, {"text_idx": "#000017", "text": "Cadw dy ddwylo\u2019n la\u0302n \u2013 Defnyddia gorsafoedd diheintio dwylo a golchi dy ddwylo yn drylwyr gyda dw\u0302r a sebon pan yn bosib. Mae hwn yn parhau i fod yn un o\u2019r camau gorau i helpu cyfyngu lledaenu\u2019r firws."}, {"text_idx": "#000018", "text": "Cadw pellter cymdeithasol \u2013 Ffordd effeithiol arall i atal lledaenu\u2019r firws. Gall fod yn anodd weithiau i gadw pellter 2 fetr, ond gwna dy orau glas i gadw pellter pan fedri di."}, {"text_idx": "#000019", "text": "Cael prawf \u2013 Os wyt ti\u2019n dangos symptomau yna rhaid hunan ynysu a mynd am brawf. Sicrha dy fod di\u2019n gwrando ar holl gyngor ac arweiniad y GIG."}, {"text_idx": "#000022", "text": "Os wyt ti wedi cael llond bol, yn poeni, pryderu, gyda chwestiwn neu angen siarad, mae Meic yma i ti bob dydd rhwng 8yb a hanner nos, ar y penwythnosau a\u2019r gwyliau hefyd (hyd yn oed ar ddiwrnod Nadolig!)"}, {"text_idx": "#000024", "text": "Am ddim o ffonau symudol. Ni fydd yn ymddangos ar y bil."}, {"text_idx": "#000025", "text": "Yn rhad ac am ddim!"}, {"text_idx": "#000026", "text": "Oes rhywun yn gwrando arnat ti?"}, {"text_idx": "#000027", "text": "Rhywun i wrando. Rhywun i'th gymryd o ddifrif. Rhywun i roi cyngor."}, {"text_idx": "#000028", "text": "Gwybodaeth am y Brechlyn Covid i rai 12 i 15 oed"}]